ദിര്ഹം നല്കി 5 ലക്ഷം രൂപ തട്ടിയെടുത്തെന്ന കേസില് ജാര്ഖണ്ഡ് സ്വദേശി അറസ്റ്റില് പ്രതികള് പണം മംഗളൂറില് ധൂര്ത്തടിച്ചു തൃക്കരിപ്പൂര്: www.kasargodvartha.com 10.09.2021 വ്യാജ ദിര്ഹം നല്കി തട്ടിപ്പ് നടത്തിയെന്ന കേസില് ജാര്ഖണ്ഡ് സ്വദേശി അറസ്റ്റില്. ഹസരിബാദ് സ്വദേശി ഫാറൂഖ് ശെയ്ഖ് 35 ആണ് അറസ്റ്റിലായത്. സംഘത്തില് ഇതര സംസ്ഥാനക്കാരായ രണ്ടു പേര് കൂടിയുണ്ടെന്നാണ് പൊലീസ് പറയുന്നത്. ദിര്ഹമാണെന്ന് വിശ്വസിപ്പിച്ച് കടലാസ് കെട്ടുകള് നല്കി കാടങ്കോട് നെല്ലിക്കാലിലെ പി ഹനീഫില് നിന്ന് അഞ്ച് ലക്ഷം രൂപ തട്ടിയെടുത്തെന്നാണ് കേസ്. സെപ്റ്റംബര് നാലിന് വൈകിട്ടാണ് സംഭവം നടന്നത്. കയ്യിലുള്ള ദിര്ഹം മാറ്റിക്കിട്ടുന്നതിന് സഹായം തേടി സംഘം പരിചയപ്പെട്ടെന്നും തുടര്ന്ന് 100 ദിര്ഹം നല്കിയതായും ഈ ഇടപാടില് തനിക്ക് ലാഭം കിട്ടിയതായും ഹനീഫ് പറയുന്നു. പിന്നീട് തങ്ങളുടെ കയ്യില് എട്ട് ലക്ഷം ദിര്ഹം ഉണ്ടെന്നും അഞ്ച് ലക്ഷ്മ രൂപ തന്നാല് മതിയെന്നും സംഘം പറയുകയും അത് വിശ്വസിച്ച് ഭാര്യയുടെ സ്വര്ണം വിറ്റും മറ്റുമായി അഞ്ച് ലക്ഷം രൂപ സംഘടിപ്പിച്ചു റെയില്വെ സ്റ്റേഷന് പരിസരത്ത് എത്തി സംഘത്തിന് രൂപ കൈമാറിയതായും പരാതിയില് പറയുന്നു.എന്നാല് വ്യാജ ദിര്ഹവും കടലാസ് കഷ്ണങ്ങളും അടങ്ങിയ പൊതി നല്കി സംഘം രക്ഷപ്പെടുകയായിരുന്നുവെന്നാണ് ഹനീഫ് വ്യക്തമാക്കുന്നത്. ഇവരുടെ പേരും മറ്റുവിവരവും ഇദ്ദേഹത്തിന് കൃത്യമായി അറിയില്ലായിരുന്നു.തുടര്ന്ന് മൊബൈല് ഫോണ്, സിസിടിവി ദൃശ്യങ്ങള് തുടങ്ങിയവ കേന്ദ്രീകരിച്ച് നടത്തിയ അന്വേഷണത്തിലാണ് പെരുമ്ബയില് നിന്ന് ഫാറൂഖ് പിടിയിലായത്. കാഞ്ഞങ്ങാട് ഡിവൈെഎസ്പി ഡോ. വി ബാലകൃഷ്ണന്റെ നിര്ദേശത്തില് ചന്തേര പൊലീസ് സിഐ പി നാരായണന്, എസ്ഐ എം വി.ശ്രീദാസ് എന്നിവരുടെ നേതൃത്വത്തിലാണ് അന്വേഷണം നടന്നത്. കിട്ടിയ പണം സംഘം മംഗളൂറില് ധൂര്ത്തടിച്ചതായാണ് പൊലീസ് പറയുന്നത്. ബാക്കി പണം എന്തുചെയ്തെന്ന് അന്വേഷിച്ച് വരികയാണ്.